valstybinės teritorijų planavimo ir statybos inspekcijos prie aplinkos ministerijos viršininkO

ĮSAKYMAS

DĖL VALSTYBINĖS TERITORIJŲ PLANAVIMO IR STATYBOS INSPEKCIJOS PRIE APLINKOS MINISTERIJOS VIRŠININKO 2011 M. VASARIO 4 D. ĮSAKYMO NR. 1V-17 „DĖL PLANAVIMO SĄLYGŲ, PLANAVIMO SĄLYGŲ SĄVADŲ IR STATYBĄ LEIDŽIANČIŲ DOKUMENTŲ PARENGIMO BEI IŠDAVIMO ATITIKTIES TEISĖS AKTŲ REIKALAVIMAMS TIKRINIMO TVARKOS APRAŠO PATVIRTINIMO“ PAKEITIMO

2014 m. sausio 8 d. Nr. 1V-7

Vilnius

P a k e i č i u Planavimo sąlygų, planavimo sąlygų sąvadų ir statybą leidžiančių dokumentų parengimo bei išdavimo atitikties teisės aktų reikalavimams tikrinimo tvarkos aprašą, patvirtintą Valstybinės teritorijų planavimo ir statybos inspekcijos prie Aplinkos ministerijos viršininko 2011 m. vasario 4 d. įsakymu Nr. 1V-17, ir jį išdėstau nauja redakcija (pridedama).

Viršininkė	Laura Nalivaikienė

PATVIRTINTA

Valstybinės teritorijų planavimo ir statybos

inspekcijos prie Aplinkos ministerijos viršininko

2012 m. kovo 21 d. įsakymu Nr. 1V-43

(2014 m. sausio 8 d. įsakymo Nr. 1V-7 redakcija)

PLANAVIMO SĄLYGŲ IR STATYBĄ LEIDŽIANČIŲ DOKUMENTŲ IŠDAVIMO TEISĖTUMO, Prisijungimo sąlygų ir specialiųjų reikalavimų IŠDAVIMO TERMINŲ LAIKYMOSI, išduotų PRISIJUNGIMO SĄLYGŲ AR SPECIALIŲJŲ REIKALAVIMŲ TEISĖTUMO IR atsisakymo išduoti PRISIJUNGIMO SĄLYGas aR SPECIALIuosius REIKALAVIMus TEISĖTUMO TIKRINIMO TVARKOS APRAŠAS

I. BENDROSIOS NUOSTATOS

1. Planavimo sąlygų ir statybą leidžiančių dokumentų išdavimo teisėtumo, prisijungimo sąlygų ir specialiųjų reikalavimų išdavimo terminų laikymosi, išduotų prisijungimo sąlygų ar specialiųjų reikalavimų teisėtumo ir atsisakymo išduoti prisijungimo sąlygas ar specialiuosius reikalavimus teisėtumo tikrinimo tvarkos aprašas (toliau – Aprašas) nustato teisės aktų įgaliotų subjektų išduotų planavimo sąlygų savivaldybės lygmens ir vietovės lygmens kompleksinio teritorijų planavimo dokumentams (bendriesiems ir detaliesiems planams) bei specialiojo teritorijų planavimo dokumentams rengti (toliau – Planavimo sąlygos), statybą leidžiančių dokumentų (toliau – SLD) išdavimo teisėtumo, prisijungimo sąlygų ir specialiųjų architektūros reikalavimų, specialiųjų paveldosaugos reikalavimų, specialiųjų saugomos teritorijos tvarkymo ir apsaugos reikalavimų (toliau visi šie reikalavimai kartu – Specialieji reikalavimai) išdavimo terminų laikymosi, išduotų prisijungimo sąlygų ar Specialiųjų reikalavimų teisėtumo ir atsisakymo išduoti prisijungimo sąlygas ar Specialiuosius reikalavimus teisėtumo tikrinimo tvarką ir veiksmus, nustačius pažeidimus.

2. Aprašas privalomas Valstybinės teritorijų planavimo ir statybos inspekcijos prie Aplinkos ministerijos (toliau – Inspekcija) administracijos padalinių (toliau – Padalinys, Padaliniai) valstybės tarnautojams ir darbuotojams, dirbantiems pagal darbo sutartis, (toliau kartu – darbuotojas (-ai)), tikrinantiems šio Aprašo 1 punkte nurodytų dokumentų, išduotų po 2014 m. sausio 1 d., išdavimo / neišdavimo teisėtumą, procedūrų ir dokumentų atitiktį teisės aktų reikalavimams. Šis Aprašas taip pat gali būti taikomas ir iki 2014 m. sausio 1 d. išduotų dokumentų tikrinimui.

3. Planavimo sąlygų, SLD išdavimo teisėtumo, prisijungimo sąlygų ir Specialiųjų reikalavimų išdavimo terminų laikymosi patikrinimų skaičius ir terminai nustatomi Padalinių darbo planuose, rengiamuose vadovaujantis metiniais Inspekcijos veiklos planais. Patikrinimai, taikant šį Aprašą, taip pat gali būti atliekami pagal atskirus Inspekcijos vadovybės pavedimus ir kitais atvejais (pvz., nagrinėjant skundus, pranešimus ir pan.).

II. SĄVOKOS

4. Apraše vartojamos pagrindinės sąvokos atitinka Lietuvos Respublikos teritorijų planavimo įstatyme, Lietuvos Respublikos statybos įstatyme, Lietuvos Respublikos saugomų teritorijų įstatyme ir Lietuvos Respublikos teritorijų planavimo ir statybos valstybinės priežiūros įstatyme vartojamas sąvokas.

III. PLANAVIMO SĄLYGŲ IŠDAVIMO TEISĖTUMO TIKRINIMAS

5. Tikrinant Planavimo sąlygų išdavimo teisėtumą, tikrinama, ar procedūros ir priimti sprendimai atitinka teritorijų planavimą reglamentuojančių teisės aktų reikalavimus.

6. Šio Aprašo nustatyta tvarka tikrinamos tos Planavimo sąlygos, nuo kurių išdavimo nepraėjo daugiau kaip vieneri metai ir pagal kurias parengtas teritorijų planavimo dokumentas (toliau – TPD) dar nepateiktas tikrinti Inspekcijai. Atrenkant pagal darbo planus tikrintinas Planavimo sąlygas, pirmenybė teikiama Planavimo sąlygoms, išduotoms savivaldybių ar jų dalių bendriesiems planams, inžinerinės infrastruktūros vystymo planams, miestų ir gyvenviečių plėtrai svarbiems TPD rengti.

7. Padalinio darbuotojas, atliekantis patikrinimą, naudodamasis Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacine sistema (toliau – TPDRIS), atsirenka Padalinio darbo plane nurodytą tikrintinų Planavimo sąlygų skaičių (TPD, kuriems rengti išduotos Planavimo sąlygos, skaičių).

8. Nesant galimybės Planavimo sąlygas gauti iš TPDRIS, Padalinio darbuotojas:

8.1. Teritorijų planavimo ir statybos valstybinės priežiūros įstatymo 4 straipsnio 3 dalyje nustatyta tvarka raštu teikia privalomąjį nurodymą planavimo organizatoriui pateikti konkretiems TPD rengti sąlygas privalėjusių išduoti subjektų išduotas Planavimo sąlygas arba TPD, kuriems rengti per rašte nurodytą laikotarpį išduotos Planavimo sąlygos, sąrašus;

8.2. iš gautų TPD sąrašų atrenka patikrinti ne mažesnį, negu nurodyta Padalinio darbo plane ar atskirame Inspekcijos vadovybės pavedime, Planavimo sąlygų skaičių (TPD, kuriems rengti išduotos Planavimo sąlygos, skaičių);

8.3. Teritorijų planavimo ir statybos valstybinės priežiūros įstatymo 4 straipsnio 3 dalyje nustatyta tvarka raštu teikia privalomąjį nurodymą planavimo organizatoriui iki šiame nurodyme nurodyto termino pateikti tikrinti visas atrinktas Planavimo sąlygas bei jų parengimo ir išdavimo dokumentus (arba šių dokumentų teisės aktų nustatyta tvarka patvirtintas kopijas) su jų apyrašais;

8.4. patikrintų dokumentų originalus grąžina planavimo organizatoriui, o reikalingų dokumentų kopijas pasilieka.

9. Planavimo sąlygų parengimo bei išdavimo procedūrų ir priimtų sprendimų atitiktis teritorijų planavimą reglamentuojančiuose teisės aktuose nustatytiems reikalavimams tikrinama pildant atitinkamai Planavimo sąlygų kompleksinio teritorijų planavimo dokumentui (bendrajam / detaliajam planui) rengti išdavimo teisėtumo patikrinimo aktą pagal Aprašo 1 priede nurodytus rekvizitus arba Planavimo sąlygų specialiojo teritorijų planavimo dokumentui rengti išdavimo teisėtumo patikrinimo aktą pagal Aprašo 2 priede nurodytus rekvizitus.

IV. STATYBĄ LEIDŽIANČIŲ DOKUMENTŲ IŠDAVIMO TEISĖTUMO TIKRINIMAS

10. Tikrinant SLD išdavimo teisėtumą, tikrinama, ar SLD išduotas nepažeidžiant teisės aktų reikalavimų, susijusių su prie prašymo išduoti SLD privalomais pridėti dokumentais ir prašyme būtinais nurodyti duomenimis, statinio projekto sudėtimi ir jo įforminimu, projekto tikrinimo ir SLD išdavimo procedūromis.

11. Pagal šį Aprašą tikrinamas išdavimo teisėtumas šių SLD: leidimų statyti naują (-us) statinį (-ius), rekonstruoti statinį (-ius), atnaujinti (modernizuoti) pastatą (-us) ir rašytinių pritarimų statinio kapitalinio remonto, paprastojo remonto, supaprastintam statybos, supaprastintam rekonstravimo, griovimo projektams bei kapitalinio remonto, paprastojo remonto, griovimo aprašams (toliau Apraše ir jo 3 priede – Projektai), kai SLD yra privalomi.

12. Tikrinti pagal Padalinio darbo planą atrenkami SLD, nuo kurių išdavimo nepraėjo daugiau kaip vieneri metai. Tikrintinų SLD atranka vykdoma Rizikos valdymo informacinėje sistemoje. Neplaniniai SLD patikrinimai atliekami Teritorijų planavimo ir statybos valstybinės priežiūros įstatymo nustatytais atvejais.

13. Esant reikalui patikrinti supaprastinta tvarka išduotą SLD, tikrinama buvusio (pirminio) SLD parengimo ir išdavimo procedūrų ir dokumentų sudėties atitiktis šio Aprašo 10 punkte nurodytuose teisės aktuose nustatytiems reikalavimams.

14. Padalinio darbuotojas, atliekantis SLD išdavimo teisėtumo patikrinimą, vadovaudamasis Teritorijų planavimo ir statybos valstybinės priežiūros įstatymo 10 straipsnio 2 dalies nuostatomis:

14.1. SLD išdavusiam viešojo administravimo subjektui pateikia privalomąjį nurodymą per 10 darbo dienų pateikti visus su SLD išdavimu susijusius dokumentus, išskyrus tuos, kuriuos (jų kopijas) galima gauti pasinaudojus Lietuvos Respublikos statybos leidimų ir statybos valstybinės priežiūros informacine sistema IS „Infostatyba“ (toliau – IS „Infostatyba“);

14.2. jeigu reikia, kreipiasi į Statybos įstatyme nurodytas statinio projektą tikrinančias institucijas ir kitus subjektus (jų padalinius), prašydamas per 10 darbo dienų pateikti išvadas, ar statinio projekto sprendiniai atitinka teisės aktų reikalavimus.

15. Padalinio darbuotojas, gavęs šio Aprašo 14 punkte nurodytus visus dokumentus ir išvadas, SLD parengimo ir išdavimo procedūrų ir dokumentų sudėties atitiktį teisės aktų reikalavimams tikrina, IS „Infostatyba“ formuodamas ir pildydamas Statybą leidžiančio dokumento išdavimo teisėtumo, prisijungimo sąlygų ir specialiųjų reikalavimų išdavimo terminų laikymosi patikrinimo aktą pagal Aprašo 3 priede pateiktus rekvizitus.

16. Kai SLD patikrinimas atliekamas nagrinėjant skundą ar pranešimą, jis turi būti baigtas per 20 darbo dienų nuo šio Aprašo 14 punkte nurodytų visų dokumentų ir išvadų gavimo dienos. Patikrinimo terminas dėl objektyvių priežasčių gali būti pratęstas, bet ne ilgiau kaip 20 darbo dienų, apie tai raštu informuojant skundą ar pranešimą pateikusį (patikrinimą inicijavusį) asmenį ir tikrinamą subjektą, nurodant patikrinimo termino pratęsimo priežastis.

V. PRISIJUNGIMO SĄLYGŲ IR SPECIALIŲJŲ REIKALAVIMŲ IŠDAVIMO TERMINŲ LAIKYMOSI, IŠDAVIMO TEISĖTUMO IR ATSISAKYMO IŠDUOTI TEISĖTUMO TIKRINIMAS

17. Tikrinant prisijungimo sąlygų ir Specialiųjų reikalavimų išdavimo terminų laikymąsi, išduotų prisijungimo sąlygų ar Specialiųjų reikalavimų teisėtumą, atsisakymo išduoti prisijungimo sąlygas ar Specialiuosius reikalavimus teisėtumą, tikrinama procedūrų, sprendimų ir terminų atitiktis tai reglamentuojančių teisės aktų nuostatoms.

18. Prisijungimo sąlygų ir Specialiųjų reikalavimų išdavimo terminų laikymosi patikrinimai atliekami vykdant Padalinių metiniuose darbo planuose nustatytus SLD išdavimo teisėtumo patikrinimus, įrašant atitinkamą išvadą Statybą leidžiančio dokumento išdavimo teisėtumo patikrinimo akte pagal Aprašo 3 priede nurodytus rekvizitus.

19. Kitais, negu nurodyta šio Aprašo 18 punkte, atvejais prisijungimo sąlygų ir Specialiųjų reikalavimų išdavimo terminų laikymosi, prisijungimo sąlygų ir Specialiųjų reikalavimų išdavimo teisėtumo ir atsisakymo išduoti prisijungimo sąlygas ar Specialiuosius reikalavimus teisėtumo patikrinimai atliekami gavus statytojų (užsakovų) skundus ar pranešimus arba pagal atskirus Inspekcijos vadovybės pavedimus, surašant laisvos formos išvadą.

20. Padalinio darbuotojas, nagrinėjantis skundą ar pranešimą dėl nustatytais terminais neišduotų prisijungimo sąlygų ar Specialiųjų reikalavimų, vadovaudamasis Teritorijų planavimo ir statybos valstybinės priežiūros įstatymo 9 straipsnio 1 dalies nuostatomis:

20.1. per 3 darbo dienas nuo skundo ar pranešimo gavimo dienos patikrina, ar skunde ar pranešime nurodytas (-i) subjektas (-ai) pagal teisės aktų nuostatas privalėjo išduoti prisijungimo sąlygas ar Specialiuosius reikalavimus;

20.2. nustatęs, kad prisijungimo sąlygas ir (ar) Specialiuosius reikalavimus privalėjęs (-ę) išduoti subjektas (-ai) jų per Statybos įstatymo nustatytus terminus neišdavė, per 5 darbo dienas išsiunčia prisijungimo sąlygų ar Specialiųjų reikalavimų nustatytu terminu neišdavusiam subjektui privalomąjį nurodymą per 5 darbo dienas nuo šio nurodymo gavimo dienos išduoti statytojui prisijungimo sąlygas ar Specialiuosius reikalavimus arba pateikti motyvuotą atsisakymą;

20.3. pasibaigus privalomojo nurodymo įvykdymo terminui arba iki šio termino pabaigos gavęs subjekto, privalėjusio išduoti prisijungimo sąlygas ir (ar) Specialiuosius reikalavimus, raštą, kad šis nurodymas yra įvykdytas, su įvykdymą patvirtinančiais dokumentais, apie įvykdymą pažymi turimame privalomojo nurodymo egzemplioriuje;

20.4. gavęs subjekto, privalėjusio išduoti prisijungimo sąlygas ir (ar) Specialiuosius reikalavimus, raštą su atsisakymu išduoti prisijungimo sąlygas ir (ar) Specialiuosius reikalavimus, patikrina atsisakymo pagrįstumą (motyvus) pagal galiojančius teisės aktus ir, jeigu atsisakyta pagrįstai, per 3 darbo dienas apie tai raštu informuoja statytoją.

21. Padalinio darbuotojas, nagrinėjantis skundą ar pranešimą ir tikrinantis, ar prisijungimo sąlygos ir (ar) Specialieji reikalavimai atitinka teisės aktų reikalavimus, vadovaudamasis Teritorijų planavimo ir statybos valstybinės priežiūros įstatymo 9 straipsnio 3 dalies ir Specialiųjų architektūros reikalavimų ir specialiųjų saugomos teritorijos tvarkymo ir apsaugos reikalavimų turinio ir išdavimo tvarkos aprašo, patvirtinto Lietuvos Respublikos aplinkos ministro 2013 m. gruodžio 31 d. įsakymu Nr. D1-997, nuostatomis:

21.1. per 3 darbo dienas raštu kreipiasi į atitinkamus viešojo administravimo subjektus, prašydamas per 5 darbo dienas pateikti išvadas, ar prisijungimo sąlygos ir (ar) Specialieji reikalavimai išduoti laikantis teisės aktų reikalavimų;

21.2. gavęs viešojo administravimo subjektų išvadas, per 10 darbo dienų įvertina jų atitiktį teisės aktų reikalavimams ir skundą ar pranešimą pateikusiam asmeniui raštu pateikia savo išvadą apie išduotų prisijungimo sąlygų ir (ar) Specialiųjų reikalavimų atitiktį teisės aktams.

22. Padalinio darbuotojas, nagrinėjantis skundą ar pranešimą ir tikrinantis, ar prisijungimo sąlygas ir (ar) Specialiuosius reikalavimus išduoti atsisakyta teisėtai, vadovaudamasis Teritorijų planavimo ir statybos valstybinės priežiūros įstatymo 9 straipsnio 4 dalies ir Specialiųjų architektūros reikalavimų ir specialiųjų saugomos teritorijos tvarkymo ir apsaugos reikalavimų turinio ir išdavimo tvarkos aprašo nuostatomis:

22.1. per 3 darbo dienas raštu kreipiasi į atsisakiusius išduoti prisijungimo sąlygas ir (ar) Specialiuosius reikalavimus subjektus, nurodydama per 10 darbo dienų pateikti atsisakymo išduoti minėtas sąlygas ir (ar) Specialiuosius reikalavimus motyvus;

22.2. per 5 darbo dienas išnagrinėjęs atsisakymo išduoti prisijungimo sąlygas ir (ar) Specialiuosius reikalavimus motyvus, jeigu reikia, kreipiasi į atitinkamus viešojo administravimo subjektus, prašydamas per 5 darbo dienas pateikti išvadas, ar prisijungimo sąlygas ir (ar) Specialiuosius reikalavimus išduoti atsisakoma pagrįstai;

22.3. gavęs ir įvertinęs viešojo administravimo subjektų išvadas, per 20 darbo dienų nuo jų gavimo dienos skundo ar pranešimo pateikėjui raštu pateikia savo išvadą dėl atsisakymo išduoti prisijungimo sąlygas ir (ar) Specialiuosius reikalavimus pagrįstumo.

VI. PATIKRINIMO REZULTATŲ ANALIZĖ, ĮFORMINIMAS IR VEIKSMAI, NUSTAČIUS PAŽEIDIMUS

23. Padalinio darbuotojas, baigęs Planavimo sąlygų išdavimo teisėtumo patikrinimą ir surašęs šio Aprašo 1 ar 2 priede nurodytą patikrinimo aktą:

23.1. Padalinio vadovo pasirašomame rašte, kuriuo apie Planavimo sąlygų patikrinimo rezultatus per 5 darbo dienas nuo patikrinimo akto pasirašymo dienos informuojamas skundą ar pranešimą pateikęs asmuo ir patikrinti Planavimo sąlygas išdavę subjektai, nurodo patikrinimo tikslą (patikrinti Planavimo sąlygų išdavimo teisėtumą) ir pateikia planavimo organizatoriaus patikrinti pateiktų Planavimo sąlygų atitikties teisės aktų reikalavimams įvertinimą, pridedant teisės aktų nustatyta tvarka patvirtintą patikrinimo akto kopiją;

23.2. nustatęs teritorijų planavimą reglamentuojančių teisės aktų pažeidimus, imasi veiksmų, nurodytų Teritorijų planavimo ir statybos valstybinės priežiūros įstatymo 4 straipsnio 4 ir 5 dalyse.

24. Padalinio darbuotojas, baigęs SLD patikrinimą ir surašęs šio Aprašo 3 priede nurodytą patikrinimo aktą:

24.1. Padalinio vadovo pasirašomame rašte, kuriuo apie SLD patikrinimo rezultatus per 5 darbo dienas nuo patikrinimo akto pasirašymo dienos informuojamas skundą ar pranešimą pateikęs asmuo ir SLD išdavęs viešojo administravimo subjektas, nurodo patikrinimo tikslą (patikrinti SLD išdavimo teisėtumą) ir pateikia įvertinimą, pridedant teisės aktų nustatyta tvarka patvirtintą patikrinimo akto kopiją;

24.2. nustatęs SLD išdavimą reglamentuojančių teisės aktų pažeidimų, atlieka veiksmus, nurodytus Teritorijų planavimo ir statybos valstybinės priežiūros įstatymo 10 straipsnio 7 dalyje.

25. Padalinio darbuotojas, baigęs prisijungimo sąlygų ar Specialiųjų reikalavimų atitikties teisės aktų reikalavimams patikrinimą:

25.1. per 10 darbo dienų nuo viešojo administravimo subjektų išvadų gavimo dienos skundą ar pranešimą pateikusiam asmeniui raštu pateikia savo išvadą apie išduotų prisijungimo sąlygų ar Specialiųjų reikalavimų atitiktį teisės aktams ir 25.1 punkte nurodytu atveju informuoja apie privalomojo nurodymo pateikimą;

25.2. nustatęs teisės aktų pažeidimų, išduodant prisijungimo sąlygas ar Specialiuosius reikalavimus, atlieka veiksmus, nurodytus Teritorijų planavimo ir statybos valstybinės priežiūros įstatymo 9 straipsnio 3 dalyje.

26. Padalinio darbuotojas, baigęs atsisakymo išduoti prisijungimo sąlygas ar Specialiuosius reikalavimus teisėtumo patikrinimą:

26.1. per 20 darbo dienų nuo viešojo administravimo subjektų išvadų gavimo dienos skundą ar pranešimą pateikusiam asmeniui raštu pateikia savo išvadą dėl atsisakymo išduoti prisijungimo sąlygas ar Specialiuosius reikalavimus ir 26.1 punkte nurodytu atveju informuoja apie privalomojo nurodymo pateikimą;

26.2. nustatęs, kad prisijungimo sąlygas ir (ar) Specialiuosius reikalavimus atsisakoma išduoti neteisėtai, atlieka veiksmus, nurodytus Teritorijų planavimo ir statybos valstybinės priežiūros įstatymo 9 straipsnio 4 dalyje.

VII. BAIGIAMOSIOS NUOSTATOS

27. Šio Aprašo 9 punkte nurodyti patikrinimo aktai, 19 punkte nurodytos Padalinių darbuotojų išvados registruojamos atitinkamame informacinės dokumentų valdymo sistemos „Avilys“ dokumentų registre.

28. Šio Aprašo 15 punkte nurodyti patikrinimo aktai registruojami IS „Infostatyba“.

_______________

Planavimo sąlygų ir statybą leidžiančių dokumentų

išdavimo teisėtumo, prisijungimo sąlygų ir Specialiųjų

reikalavimų išdavimo terminų laikymosi, išduotų

prisijungimo sąlygų ar Specialiųjų reikalavimų teisėtumo ir

atsisakymo išduoti prisijungimo sąlygas ar Specialiuosius

reikalavimus teisėtumo tikrinimo tvarkos aprašo

1 priedas

(Planavimo sąlygų kompleksinio teritorijų planavimo dokumentui (bendrajam / detaliajam* planui) rengti išdavimo teisėtumo patikrinimo akto rekvizitai)

___________________ teritorijų planavimo ir statybos valstybinės priežiūros skyrius

PLANAVIMO SĄLYGŲ KOMPLEKSINIO TERITORIJŲ PLANAVIMO DOKUMENTUI (BENDRAJAM / DETALIAJAM* PLANUI) RENGTI IŠDAVIMO TEISĖTUMO PATIKRINIMO AKTAS

Data ir Nr. _________

Vieta __________

Patikrinimo pradžia (data, val.): ____________

Patikrinimo pabaiga (data, val.): ____________

Patikrinimo trukmė (val.): ____________

Bendrieji duomenys

Planuojamos teritorijos pavadinimas, vieta ____________________________________________

Planavimo organizatorius ____________________________________________

Planavimo uždaviniai _______________________________________________

Žemės sklype (teritorijoje) numatoma veikla _________________________

Numatomo rengti teritorijų planavimo dokumento pavadinimas _____________________________

Planavimo sąlygas kompleksinio teritorijų planavimo dokumentui (bendrajam / detaliajam* planui) rengti išdavusių subjektų pavadinimai

________________________________________________

________________________________________________________________________________

________________________________________________________________________________

Duomenys apie Planavimo sąlygų parengimo ir išdavimo atitiktį teisės aktų reikalavimams

Eil. Nr.	Vadovaujantis teritorijų planavimą reglamentuojančiais teisės aktais patikrinta, ar:	Įvertinimas	Pastabos

Taip	Ne	Netik-rinta

x	x	x

1.	Planavimo organizatorius turi teisę vykdyti planavimo organizatoriaus funkcijas	Jei žymima „Ne“, nurodomos priežastys
2.	Planavimo sąlygose nurodyti uždaviniai atitinka Teritorijų planavimo įstatymo ir kitų teisės aktų nuostatas ir yra konkrečiai suformuluoti	Jei žymima „Ne“, nurodomos neatitiktys
3.	Planuojamos veiklos šioje vietoje galimybė yra numatyta kompleksinio teritorijų planavimo dokumente / specialiojo teritorijų planavimo dokumente*	Jei žymima „Taip“, nurodoma, kokiame dokumente numatyta. Jei žymima „Ne“, nurodoma, kokia veikla galima
4.	Išduotų planavimo sąlygų kompleksinio teritorijų planavimo dokumentui (bendrajam / detaliajam* planui) rengti turinys atitinka teisės aktų nuostatas	Jei žymima „Ne“, nurodomos neatitiktys
5.	Planavimo organizatorius pateikė nustatytos sudėties prašymus dėl sąlygų kompleksinio teritorijų planavimo dokumentui (bendrajam / detaliajam* planui) rengti visiems teisės aktuose numatytiems subjektams	Jei žymima „Ne“, nurodoma, kam privalėjo pateikti, tačiau nepateikė
6.	5 punkte nurodytos prašymai atitinka teisės aktų reikalavimus	Jei žymima „Ne“, nurodomos neatitiktys
7.	Planavimo sąlygų išdavimo terminai ir sudėtis atitinka teisės aktų reikalavimus	Jei žymima „Ne“, nurodomos neatitiktys
8.	Planavimo sąlygos suredaguotos aiškiai, konkrečiai ir yra pakankamos kompleksinio teritorijų planavimo dokumento (bendrojo / detaliojo* plano) sprendiniams parengti	Jei žymima „Ne“, nurodomi trūkumai
9.	Dėl planavimo sąlygų buvo skundų ar ginčų	Jei žymima „Taip“, nurodomos (pridedamos) išvados
10.	Nustatytą kitų neatitikčių teisės aktų reikalavimams	Jei žymima „Taip“, nurodomi teisės aktų reikalavimų pažeidimai
Išvada
Planavimo sąlygų išdavimo procedūros ir priimti sprendimai atitinka teritorijų planavimą reglamentuojančių teisės aktų reikalavimus	Jei žymima „Ne“, nurodomos neatitiktys (šio akto punktai)

* – nereikalingus žodžius išbraukti.

Nustatyti pažeidimai (teisės aktas, straipsnis, dalis, punktas): ______________________________

__________________________________________________________________________________

Pažeidimų (jeigu jie nustatyti) padarymo laikas:

Patikrinimą atliko (pareigos, vardas, pavardė, parašas, data) ______________________________

______________

Planavimo sąlygų ir statybą leidžiančių dokumentų

išdavimo teisėtumo, prisijungimo sąlygų ir Specialiųjų

reikalavimų išdavimo terminų laikymosi, išduotų

prisijungimo sąlygų ar Specialiųjų reikalavimų teisėtumo ir

atsisakymo išduoti prisijungimo sąlygas ar Specialiuosius

reikalavimus teisėtumo tikrinimo tvarkos aprašo

2 priedas

(Planavimo sąlygų specialiojo teritorijų planavimo dokumentui rengti išdavimo teisėtumo patikrinimo akto rekvizitai)

___________________ teritorijų planavimo ir statybos valstybinės priežiūros skyrius

PLANAVIMO SĄLYGŲ SPECIALIOJO TERITORIJŲ PLANAVIMO DOKUMENTUI RENGTI IŠDAVIMO TEISĖTUMO PATIKRINIMO AKTAS

Data ir Nr. _________

Vieta __________

Patikrinimo pradžia (data, val.): ____________

Patikrinimo pabaiga (data, val.): ____________

Patikrinimo trukmė (val.): ____________

Bendrieji duomenys

Planuojamos teritorijos pavadinimas, vieta ____________________________________________

Planavimo organizatorius _______________________________________________

Planavimo uždaviniai ____________________________

Žemės sklype (teritorijoje) numatoma veikla _________________________

Numatomo rengti teritorijų planavimo dokumento pavadinimas _____________________________

Planavimo sąlygas specialiojo teritorijų planavimo dokumentui rengti išdavusių subjektų pavadinimai

________________________________________________________________________________

________________________________________________________________________________

________________________________________________________________________________

Duomenys apie planavimo sąlygų parengimo ir išdavimo atitiktį teisės aktų reikalavimams:

Eil. Nr.	Vadovaujantis teritorijų planavimą reglamentuojančiais teisės aktais patikrinta, ar:	Įvertinimas	Pastabos

Taip	Ne	Netikrinta

x	x	x

1.	Planavimo organizatorius turi teisę vykdyti planavimo organizatoriaus funkcijas	Jei žymima „Ne“, nurodomos priežastys
2.	Planavimo sąlygose nurodyti uždaviniai atitinka Teritorijų planavimo įstatymo ir kitų teisės aktų nuostatas ir yra konkrečiai suformuluoti	Jei žymima „Ne“, nurodomos neatitiktys
3.	Planuojamos veiklos šioje vietoje galimybė yra numatyta kompleksinio teritorijų planavimo dokumente / specialiojo teritorijų planavimo dokumente*	Jei žymima „Taip“, nurodoma, kokiame dokumente numatyta. Jei žymima „Ne“, nurodoma, kokia veikla galima
4.	Išduotų planavimo sąlygų specialiojo teritorijų planavimo dokumentui rengti turinys atitinka teisės aktų nuostatas	Jei žymima „Ne“, nurodomos neatitiktys
5.	Planavimo organizatorius pateikė nustatytos sudėties prašymus dėl sąlygų specialiojo teritorijų planavimo dokumentui rengti visiems teisės aktuose numatytiems subjektams	Jei žymima „Ne“, nurodoma, kam privalėjo pateikti, tačiau nepateikė
6.	5 punkte nurodytos prašymai atitinka teisės aktų reikalavimus	Jei žymima „Ne“, nurodomos neatitiktys
7.	Planavimo sąlygų išdavimo terminai ir sudėtis atitinka teisės aktų reikalavimus	Jei žymima „Ne“, nurodomos neatitiktys
8.	Planavimo sąlygos suredaguotos aiškiai, konkrečiai ir yra pakankamos specialiojo teritorijų planavimo dokumento sprendiniams parengti	Jei žymima „Ne“, nurodomi trūkumai
9.	Dėl planavimo sąlygų buvo skundų ar ginčų	Jei žymima „Taip“, nurodomos (pridedamos) išvados
10.	Nustatyta kitų neatitikčių teisės aktų reikalavimams	Jei žymima „Taip“, nurodomi teisės aktų reikalavimų pažeidimai
Išvada
Planavimo sąlygų išdavimo procedūros ir priimti sprendimai atitinka teritorijų planavimą reglamentuojančių teisės aktų reikalavimus	Jei žymima „Ne“, nurodomos neatitiktys (šio akto punktai)

* – nereikalingus žodžius išbraukti.

Nustatyti pažeidimai (teisės aktas, straipsnis, dalis, punktas): ______________________________

__________________________________________________________________________________

Pažeidimų (jeigu jie nustatyti) padarymo laikas:

Patikrinimą atliko (pareigos, vardas, pavardė, parašas, data) ______________________________

______________

Planavimo sąlygų ir statybą leidžiančių dokumentų

išdavimo teisėtumo, prisijungimo sąlygų ir Specialiųjų

reikalavimų išdavimo terminų laikymosi, išduotų

prisijungimo sąlygų ar Specialiųjų reikalavimų teisėtumo ir

atsisakymo išduoti prisijungimo sąlygas ar Specialiuosius

reikalavimus teisėtumo tikrinimo tvarkos aprašo

3 priedas

(Statybą leidžiančio dokumento išdavimo teisėtumo, prisijungimo sąlygų ir specialiųjų reikalavimų išdavimo terminų laikymosi patikrinimo akto rekvizitai)

STATYBĄ LEIDŽIANČIO DOKUMENTO IŠDAVIMO TEISĖTUMO, PRISIJUNGIMO SĄLYGŲ IR SPECIALIŲJŲ REIKALAVIMŲ IŠDAVIMO TERMINŲ LAIKYMOSI PATIKRINIMO AKTAS

___________Nr. _________

data

________________________

sudarymo vieta

Valstybinės teritorijų planavimo ir statybos inspekcijos prie Aplinkos ministerijos (toliau – Inspekcija)

_______________________________________________________________________

Inspekcijos teritorinio skyriaus pavadinimas

valstybės tarnautojas (-a) ___________________________________________________________,

pareigos, vardas, pavardė

vadovaudamasis (-asi) Planavimo sąlygų, prisijungimo sąlygų, specialiųjų reikalavimų ir statybą leidžiančių dokumentų išdavimo teisėtumo tikrinimo tvarkos aprašu (toliau – Aprašas), patvirtintu Inspekcijos viršininko įsakymu, patikrino _______________________________________________

pavadinimas

savivaldybės administracijos išduoto statybą leidžiančio dokumento (toliau – SLD) _____________ __________________________________________________________________________________

SLD pavadinimas (pagal Aprašo 2 punktą), išdavimo data ir Nr.

parengimo ir išdavimo procedūrų bei dokumentų atitiktį Statybos įstatymo [4.2] 23 straipsnio bei statybos techninio reglamento STR 1.07.01:2010 „Statybą leidžiantys dokumentai“ [4.7] (toliau – Reglamentas [4.7]) reikalavimams ir n u s t a t ė:

1.Bendrieji duomenys:

1.1. statytojas (-a) __________________________________________________________;

juridinio asmens pavadinimas ar fizinio asmens vardas ir pavardė

1.2. projektas ______________________________________________________________,

projekto pavadinimas (pagal Aprašo 2 punktą), Nr., parengimo metai

kurio vadovas _________________________________________________________________________;

(vardas, pavardė, teisę eiti projekto vadovo pareigas suteikiančio dokumento

pavadinimas, Nr., išdavimo data, galiojimo data, jeigu tokia nurodyta)

1.3. statybos vieta ___________________________________________________________;

žemės sklypo kadastro Nr., adresas

1.4. žemės sklypo pagrindinė žemės naudojimo paskirtis, būdas (-ai) ir pobūdis (-džiai)

____________________________________________________________________________;

1.5. SLD leista:

1.5.1. statyti naują (-us) statinį (-ius):

1.5.1.1. ___________________________________________________________________ ;

statinio pagrindinė naudojimo paskirtis, statinio kategorija, data, iki kada statinys turi būti

nugriautas (jei nustatomas statinio laikinumo statusas)

1.5.1.2. ___________________________________________________________________ ;

1.5.2. rekonstruoti statinį (-ius):

1.5.2.1.___________________________________________________________________ ;

statinio pagrindinė naudojimo paskirtis (esama ir būsima, jei paskirtis keičiama),

statinio kategorija, statinio unikalus Nr.

1.5.2.2. ___________________________________________________________________ ;

1.5.3. atnaujinti (modernizuoti) pastatą (-us):

1.5.3.1. ___________________________________________________________________ ;

statinio pagrindinė naudojimo paskirtis (esama ir būsima, jei paskirtis

keičiama), statinio kategorija, statinio unikalus Nr.

1.5.3.2. ___________________________________________________________________ ;

1.5.4. atlikti kapitalinį remontą šio (šių) statinio (-ių):

1.5.4.1. ___________________________________________________________________ ;

statinio pagrindinė naudojimo paskirtis (esama ir būsima, jei paskirtis

keičiama), statinio kategorija, statinio unikalus Nr.

1.5.4.2. ___________________________________________________________________ ;

1.5.5. atlikti paprastąjį remontą šio (šių) statinio (-ių):

1.5.5.1. ___________________________________________________________________ ;

statinio (patalpos) pagrindinė naudojimo paskirtis (esama ir būsima, jei paskirtis

keičiama), statinio kategorija, statinio unikalus Nr.

1.5.5.2. ___________________________________________________________________ ;

1.5.6. griauti statinį (-ius):

1.5.6.1. ___________________________________________________________________ ;

statinio pagrindinė naudojimo paskirtis, statinio kategorija, statinio unikalus Nr.

1.5.6.2. ___________________________________________________________________;

1.5.7. neatliekant rekonstravimo ar kapitalinio remonto darbų, pakeisti šio (šių) statinio (-ių) / patalpos (-ų) paskirtį:

1.5.7.1. ___________________________________________________________________ ;

statinio (patalpos) pagrindinė naudojimo paskirtis (esama ir būsima), statinio kategorija,

statinio unikalus Nr.

1.5.7.2. ___________________________________________________________________ ;

2. Statytojas savivaldybės administracijai _______________ pateikė prašymą išduoti SLD

prašymo pateikimo data

ir visus / ne visus* privalomus pateikti dokumentus, išvardytus Statybos įstatymo [4.2] 23 straipsnio 7 / 8 / 9 / 10* dalyje bei Reglamento [4.7] 1 priede.

_______________________________________________________________________________________.

Jei pridėjo ne visus, nurodyti dokumentų, kurių trūksta, pavadinimus

Prašymas su pridėtais dokumentais įregistruotas / neįregistruotas* Lietuvos Respublikos statybos leidimų ir statybos valstybinės priežiūros informacinėje sistemoje „Infostatyba“_________

________________________________________________________________________________.

Jei įregistruotas, nurodyti prašymo įregistravimo datą ir Nr.

3. Statytojas prie projekto, pateikto su prašymu išduoti SLD, pridėjo visus / ne visus* privalomus projekto rengimo dokumentus, kuriais vadovaujantis parengtas projektas (jei jų nėra projekto bendrojoje dalyje), nurodytus Statybos įstatymo [4.2] 20 straipsnio 3 dalyje ir išvardytus statybos techninio reglamento STR 1.05.06:2010 „Statinio projektavimas“ [4.6] 7.2 punkte.

________________________________________________________________________________.

Jei pateikė ne visus, nurodyti dokumentų, kurių trūksta, pavadinimus

3(1). Projekto rengimo dokumentų sudėtis ir įforminimas atitinka / neatitinka* teisės aktų reikalavimus (-ų).

________________________________________________________________________________.

Jei neatitinka, nurodyti, kurie dokumentai nepateikti, ir / ar pateiktų dokumentų trūkumus

3(2). Prisijungimo sąlygų išdavimo terminai atitinka / neatitinka* Statybos įstatymo nustatytus terminus.

________________________________________________________________________________.

Jei neatitinka, nurodyti, kurie subjektai per kiek laiko išdavė prisijungimo sąlygas

3(3). Specialiųjų reikalavimų išdavimo terminai atitinka / neatitinka* Statybos įstatymo nustatytus terminus.

________________________________________________________________________________.

Jei neatitinka, nurodyti, kurie subjektai per kiek laiko išdavė Specialiuosius reikalavimus

4. Statytojo pateikto projekto sudėtis atitinka / neatitinka* statybos techninio reglamento STR 1.05.06:2010 „Statinio projektavimas“ [4.6] 25 / 29 / 31 / 32 / 34 / 35 / 8 priedo 2 punkte* nurodytus (-ų) reikalavimus (-ų).

________________________________________________________________________________.

Jei neatitinka, nurodyti neatitikimus (kurių privalomų projekto dalių nėra)

5. Projektą nustatyta tvarka pasirašė visi / ne visi* asmenys, turėję pasirašyti projektą; tie asmenys turėjo teisę / neturėjo teisės* rengti ir pasirašyti šį projektą, vadovaudamiesi statybos techninių reglamentų [4.9] ir [4.16] nuostatomis.

_______________________________________________________________________________________.

Jei ne visi, nurodyti, kurie nepasirašė; jei neturėjo teisės, nurodyti asmenis ir pažeistus teisės aktų reikalavimus

6. Projekto sprendiniai:

6.1. nepažeidžia / pažeidžia* teritorijų planavimo dokumentų sprendinius (tarp jų – pagrindinę žemės naudojimo paskirtį, būdą ir pobūdį; leistiną statinio aukštį, leistiną užstatymo tankumą, užstatymo intensyvumą, statinių statybos zonos ribas);

________________________________________________________________________________

Jei yra pažeidimų, nurodyti jų esmę

6.2. nepažeidžia / pažeidžia* specialiąsias naudojimo sąlygas, įregistruotas NTRC;

________________________________________________________________________________

Jei yra pažeidimų, nurodyti jų esmę

6.3. nepažeidžia / pažeidžia* prisijungimo sąlygų ir Specialiųjų reikalavimų;

________________________________________________________________________________

Jei yra pažeidimų, nurodyti jų esmę

6.4. statinio projekte teisingai / neteisingai* nurodyta statinio (-ių) kategorija.

________________________________________________________________________________.

Jei neteisingai, įrašyti, kokių statinių kokia kategorija nurodyta ir kokia turi būti

7. Projekto ekspertizės (jei ji buvo privaloma) aktas pateiktas / nepateiktas*.

Projekto įvertinimas atitinka / neatitinka* statybos techninio reglamento STR 1.06.03:2002 „Statinio projekto ekspertizė“ [4.8] 28.1 punkto nuostatas (-ų).

________________________________________________________________________________.

Jei pateiktas, tačiau neatitinka, nurodyti neatitikimus

Ekspertizę atlikę ir aktą pasirašę asmenys turėjo teisę / neturėjo teisės* tai atlikti, vadovaudamiesi statybos techninių reglamentų [4.9] ir [4.16] nuostatomis.

________________________________________________________________________________.

Jei neturėjo teisės, nurodyti priežastis

8. Savivaldybės administracijos valstybės tarnautojas nurodė visus / ne visus* subjektus, kurie, vadovaudamiesi Statybos įstatymo [4.2] 23 straipsnio 15 / 16 / 17* dalimis, pagal kompetenciją, nurodytą Reglamento [4.7] 9 priede, privalėjo patikrinti projektą.

________________________________________________________________________________.

Jei ne visus, nurodyti, kurių nenurodė

9. Projektą patikrino ir jam pritarė visi / ne visi* įgalioto savivaldybės administracijos valstybės tarnautojo nurodyti subjektai, kurie privalėjo patikrinti projektą.

________________________________________________________________________________.

Jei ne visi, nurodyti, kurie subjektai nepatikrino ir / ar nepritarė

Nepritarus projektui pagal pirminį prašymą, dokumentai grąžinti statytojui, pateikiant nepritarimo motyvus / nepateikiant nepritarimo motyvų*, laikantis / nesilaikant* Reglamento [4.7] 15 punkte nustatyto termino.

________________________________________________________________________________.

Jei nesilaikant, nurodyti, per kiek laiko grąžinti

10. _________________ pateikus pakartotinį prašymą, projektui pritarė visi / ne visi* pagal

prašymo pateikimo data

pirminį prašymą nepritarę subjektai.

________________________________________________________________________________.

Jei ne visi, nurodyti, kurie nepritarė

11. Projektas patikrintas laikantis / nesilaikant* Statybos įstatymo nustatytų terminų.

_______________________________________________________________________________

Jei nesilaikant, nurodyti, kurie subjektai pažeidė

12. SLD savivaldybės administracija statytojui išdavė per ____ d. d. nuo pirminio / pakartotinio* prašymo jį išduoti užregistravimo IS „Infostatyba“. SLD išdavimo procedūros ir terminai atitinka / neatitinka* Statybos įstatymo [4.2] 23 straipsnio ir Reglamento [4.7] nuostatas (-ų).

________________________________________________________________________________.

Jei neatitinka, nurodyti neatitikimus

13. Kitos neatitiktys teisės aktų reikalavimams: ____________________________________

________________________________________________________________________________.

neatitiktis, pažeisto teisės akto pavadinimas, straipsnis, dalis, punktas

PATIKRINIMO IŠVADOS:

1. SLD___________________________________________________________________

SLD pavadinimas

_______________Nr. _______________ pagal projektą __________________________________

data	projekto pavadinimas,

________________________________________________________________________________,

Nr., parengimo metai

išduotas teisėtai / neteisėtai*.

________________________________________________________________________________.

Jei neteisėtai, nurodyti svarbiausių pažeidimų esmę arba šio akto punktus, kuriuose jie aprašyti

2. Prisijungimo sąlygų išdavimo terminai atitinka Statybos įstatymo nustatytus terminus / neatitinka Statybos įstatymo nustatytų terminų*.

________________________________________________________________________________.

Jei neatitinka, nurodyti šio akto punktą, kuriame tai aprašyta

3. Specialiųjų reikalavimų išdavimo terminai atitinka Statybos įstatymo nustatytus terminus / neatitinka Statybos įstatymo nustatytų terminų*.

________________________________________________________________________________.

Jei neatitinka, nurodyti šio akto punktą, kuriame tai aprašyta

Pastaba.* – nereikalingus žodžius išbraukti.

Patikrinimą atliko _____________________________ _______________

vardas, pavardė	parašas

___________